30. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. 136/Οικ. 669 της 3 Μαρτ./11 Απρ. 1983 (ΦΕΚ Β΄ 177) Καθορισμός του ποσού εξαγοράς για την αναγνώριση χρόνου προϋπηρεσίας. Έχοντας υπόψη: 1.Τις διατάξεις του εδαφ. θ΄ της παρ. 6 του άρθρ. 8 του Οργανισμού του Ταμείου Ασφαλίσεως Συμβολαιογράφων. 2.Τις διατάξεις του άρθρ. 14 του Νόμ. 1266/82 (ΦΕΚ 81/2.7.82 τ.Α) Όργανα ασκήσεως της νομισματικής πιστωτικής και συναλλαγματικής πολιτικής και άλλες διατάξεις. 3.Τη 1564/21.10.82 κοινή απόφαση του Πρωθυπουργού και του Υπουργού Κοινωνικών Ασφαλίσεων (ΦΕΚ 833/22.10.82 τ.Β΄). 4.Πρόταση του Δ.Σ. του Ταμείου Ασφαλίσεως Συμβολαιογράφων που διατυπώθηκε στην από 2.11.82 συνεδρίασή του, αποφασίζουμε: Α.Το ποσό που καταβάλλεται από τους ασφαλισμένους του Ταμείου, για εξαγορά του αναγνωριζόμενου χρόνου προϋπηρεσίας ως χρόνου ασφάλισης, με βάση την παρ. 6 του άρθρ. 8 του Οργανισμού, καθορίζεται ως ακολούθως: 1.Από τους Συμβολαιογράφους που υπηρετούσαν στις 27 Ιουλ. 1973 και υπέβαλαν την αίτησή τους για αναγνώριση του χρόνου ασφάλισης: α)Μέσα στην εξάμηνη αποκλειστική προθεσμία που άρχιζε από τις 27.7.73 και δόθηκε με την 136/3603/1973 (ΦΕΚ 872/73) απόφαση του Υπουργού Κοινωνικών Υπηρεσιών, καταβάλλεται για κάθε αναγνωριζόμενο χρόνο ασφάλισης που διανύθηκε σε έδρα μεν Πρωτοδικείου ποσό 4.800 δραχ. σε έδρα δε Ειρηνοδικείου ποσό 3.600 δραχ. β)Μέσα στην εξάμηνη αποκλειστική προθεσμία που αρχίζει από τις 17.4.75 και δόθηκε με την 136/1045/1975 (ΦΕΚ 413/75) απόφαση του Υπουργού Κοινωνικών Υπηρεσιών, καταβάλλεται για κάθε αναγνωριζόμενο χρόνο ασφάλισης που διανύθηκε σε έδρα μεν Πρωτοδικείου ποσό 5.400 δραχ. σε έδρα δε Ειρηνοδικείου ποσό 4.000 δραχ. 2.Από του διορισθέντες και διοριζόμενους Συμβολαιογράφους, μετά τις 27 Ιουλ. 1973, καταβάλλεται ποσό, που αντιστοιχεί στο παρακάτω ποσοστό του μέσου όρου των εισφορών που καταβλήθηκαν στο Ταμείο κατά το προηγούμενο έτος από το διορισμό αυτών, από όλους τους Συμβολαιογράφους. Το ποσοστό αυτό καθορίζεται για κάθε αναγνωριζόμενο έτος που διανύθηκε σε έδρα μεν Πρωτοδικείου 30%, σε έδρα δε Ειρηνοδικείου 25%. Με απόφαση του Δ.Σ. του Ταμείου, που λαμβάνεται κατά τη συνεδρίαση στην οποία εγκρίνεται ο απολογισμός της διαχείρισης του Ταμείου κάθε χρόνου, προσδιορίζεται επακριβώς το ποσό εξαγοράς κάθε αναγνωριστέου χρόνου ασφάλισης κατά περίπτωση, που αντιστοιχεί στα παραπάνω ποσοστά. 3.Από του υπηρετούντες συμβολαιογράφους και διορισθέντες μέχρι 31.12.73, οι οποίοι άσκησαν το δικαίωμα για αναγνώριση χρόνου προϋπηρεσίας μέχρι τις 31.12.78 σύμφωνα με την 136/2663/16.11.77 (ΦΕΚ 1259/77 τ.Β) απόφαση του Υπουργού Κοινωνικών Υπηρεσιών, καταβάλλεται για κάθε χρόνο ασφάλισης που διανύθηκε σε έδρα μεν Πρωτοδικείου ποσό 8.000 δραχ. σε έδρα δε Ειρηνοδικείου ποσό 6.500 δραχ. 4.Από τους υπηρετούντες Συμβολαιογράφους οι οποίοι θα ασκήσουν το δικαίωμα για αναγνώριση χρόνου προϋπηρεσίας τους σύμφωνα με την 136/3/3494/23.12.82 (ΦΕΚ 48/83 τ.Β) απόφαση της Υφυπουργού Κοινωνικών Ασφαλίσεων μέχρι τις 31.12.83 θα καταβληθεί α)από όσους διορίσθηκαν μέχρι 31.12.78 για κάθε αναγνωριζόμενο έτος ασφάλισης που διανύθηκε σε έδρα μεν Πρωτοδικείου ποσό 16.000 δραχ. σε έδρα δε Ειρηνοδικείου ποσό 14.000 δραχ. β)από όσους δε διορίσθηκαν από 1.1.79 και μετά το ποσό που τους αναλογεί, όπως τούτο υπολογίζεται σύμφωνα με τις διατάξεις της παραπάνω παρ. 2. 5.Από τους υπαλλήλους του Ταμείου και των Συμβολαιογραφικών Συλλόγων του Κράτους καταβάλλεται ποσό που αντιστοιχεί σε ποσοστό 6% στο σύνολο των αποδοχών, τις οποίες έλαβαν από το Δημόσιο ή ΝΠΔΔ, ή το Ταμείο ή τον Συμβολαιογραφικό Σύλλογο, στα οποία διανύθηκε προϋπηρεσία τους που αναγνωρίσθηκε σαν χρόνος ασφάλισης. Το σύμφωνα με τα ανωτέρω, καταβαλλόμενο από κάθε υπάλληλο ποσό εξαγοράς του αναγνωριστέου χρόνου ασφάλισής τους προσδιορίζεται με απόφαση του Διοικητικού Συμβουλίου του Ταμείου, βάσει σχετικής βεβαίωσης της αρμόδιας υπηρεσίας στην οποία υπηρέτησε και που υποβάλλεται από τον ενδιαφερόμενο υπάλληλο. (Αντί για τη σελ. 444,183(γ) Σελ. 444,183(δ) Τεύχος 1179-Σελ. 63 Ταμείο Προνοίας Συμβολαιογράφων 6.Ε.ε.30 Β.Για κάθε αναγνωριστέο έτος ασφάλισης που διανύθηκε αποδεδειγμένα στην ασφάλιση άλλου Οργανισμού Επικουρικής Ασφάλισης και το οποίο προσμετράται στον διανυόμενο στο Ταμείο χρόνο ασφάλισης, βάσει των διατάξεων σχετικά με την διατήρηση των δικαιωμάτων από την κοινωνική ασφάλιση, καταβάλλεται ποσό που αντιστοιχεί σε ποσοστό 40% του ποσοστού εξαγοράς που καθορίζεται κατά περίπτωση σύμφωνα με τα ανωτέρω. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβέρνησης, από την οποία παύει να ισχύει η 136/2055/11.9.78 προηγούμενη απόφαση του Υπουργού Κοινωνικών Υπηρεσιών. 